โกสต์ด็อกเตอร์: ผีหมอ หมอผี

โกสต์ด็อกเตอร์: ผีหมอ หมอผี (; ) เป็นละครโทรทัศน์เกาหลีใต้ กำกับโดยบู ซ็อง-ช็อล นำแสดงโดยเรน, คิม บ็อม, ยูอี และซน นา-อึน ละครเรื่องนี้เกี่ยวกับหมอสองคนที่มีภูมิหลังและทักษะที่ไม่ธรรมดามารวมกันเป็นคน ๆ เดียว ออกอากาศตั้งแต่วันที่ 3 มกราคม ถึง 22 กุมภาพันธ์ ค.ศ. 2022 ทางช่องทีวีเอ็น ทุกวันวันจันทร์และวันอังคาร เวลา 22:30 น. (ตามเวลาท้องถิ่น) จำนวน 16 ตอน สามารถสตรีมได้บน TVING, อ้ายฉีอี้ และเน็ตฟลิกซ์ สำหรับในประเทศไทยออกอากาศทางช่อง 7HD โดยใช้ชื่อว่า "คู่ซี้ผีคุณหมอ" ทุกวันจันทร์-พฤหัสบดี เวลา 21:30 น. ถึง 22:30 น. เริ่มวันที่ 6 กันยายน พ.ศ. 2566 โดยก่อนหน้านี้เคยนำมาออกอากาศในไทยมาแล้วทางช่องทรูโคเรียมอร์ ทรูวิชั่นส์ หมายเลขช่อง 141,238 โดยใช้ชื่อว่า "วิญญาณหมอ ขอป่วน" ออกอากาศทุกวันจันทร์-อังคาร เวลา 20:00 น. เริ่มวันที่ 18 เมษายน พ.ศ. 2565

 เรื่องย่อ 
เรื่องราวของแพทย์สองคนที่มีภูมิหลังสุดโต่งซึ่งมีบุคลิกและทักษะทางการแพทย์ที่ตรงข้ามกันโดยสิ้นเชิง: ชา ย็อง-มิน (เรน) นายแพทย์หนุ่มที่มีทักษะเฉียบขาด แต่เขาเป็นคนที่เห็นแก่ตัวและนิสัยเย่อหยิ่ง โก ซึง-ทัก (คิม บ็อม) นายแพทย์มีความรู้ด้านการแพทย์ที่ดีเยี่ยม แต่เป็นบุคคลที่มีอาการกลัวเลือด กระทั่งวันหนึ่งชา ย็อง-มินได้เข้าไปพัวพันอยู่เหตุการณ์ไม่คาดฝัน และเหตุการณ์นั้นได้ทำให้ดวงวิญญาณของเขาหลุดออกจากร่างตัวเอง ก่อนจะย้ายเข้าไปสิงสู่ในร่างโก ซึง-ทักแทน

 นักแสดง 
 นักแสดงหลัก 
 เรน รับบทเป็น ชา ย็อง-มิน: ศัลยแพทย์หัวใจและทรวงอกอัจฉริยะ อายุ 38 ปี ที่ทีทักษะสูง เขาสามารถรับมือกับเคสการผ่าตัดที่ยากได้ และเป็นแพทย์ที่ดีที่สุดของโรงพยาบาลมูลนิธิอึนซัง
 คิม บ็อม รับบทเป็น โก ซึง-ทัก: ศัลยแพทย์ทรวงอก ชั้นปีที่ 1 อายุ 28 ปี หลานเจ้าของโรงพยาบาล ปู่ของเขาเป็นผู้ก่อตั้งโรงพยาบาล และแม่ของเขาเป็นประธานมูลนิธิในปัจจุบัน เขามีความรู้ทางทฤษฎีที่ยอดเยี่ยมแต่ค่อนข้างงุ่มง่ามในที่ทำงาน
 ยูอี รับบทเป็น ชัง เซ-จิน: เป็นคนรักของชา ย็อง-มิน และเป็นศัลยแพทย์ประสาทอัจฉริยะในต่างประเทศ อายุ 38 ปี เธอถูกเลี้ยงดูมาในฐานะลูกสาวของแม่เลี้ยงเดี่ยว
 ซน นา-อึน รับบทเป็น โอ ซู-ช็อง: แพทย์ฝึกหัดห้องฉุกเฉิน 28 ปี ที่มีความสามารถสูง และมีความใฝ่ฝันเป็นศัลยแพทย์หัวใจและทรวงอก เพื่อนรักและมีสัมพันธ์กับโก ซึง-ทัก เป็นหลานสาวของโอ จู-มย็อง ซึ่งเป็นผีหมอในโรงพยาบาล

 นักแสดงสมทบ 
 ซุง ดง-อิล รับบทเป็น เทส/โอ จู-มย็อง: ศัลยแพทย์หัวใจและทรวงอกอัจฉริยะที่มีจิตใจเมตตา ก่อนที่เขาจะเสียชีวิตในวัย 60 ปี ยี่สิบปีหลังจากการตายของเขา เขายังคงเร่ร่อนอยู่ในโรงพยาบาล คอยช่วยเหลือผู้ป่วยด้วยการเข้าสิงเจ้าหน้าที่ของโรงพยาบาล รวมถึงชา ย็อง-มิน

 เพลงประกอบละคร 

Part 1

Part 2

Part 3

Part 4

Part 5

 ผู้ชม 

+ เรตติงผู้ชมทีวีเฉลี่ย ตอนที่ วันที่ออกอากาศต้นฉบับ ส่วนแบ่งผู้ชมโดยเฉลี่ย(Nielsen Korea) ทั่วประเทศ โซล 1 3 มกราคม 2022 4.432%  4.863%  2 4 มกราคม 2022 4.507%  4.712%  3 10 มกราคม 2022 5.628%  6.673%  4 11 มกราคม 2022 5.711%  6.376%  5 17 มกราคม 2022 5.514%  5.958%  6 18 มกราคม 2022 5.462%  6.048%  7 24 มกราคม 2022 6.202%  6.510%  8 25 มกราคม 2022 6.597%  7.121%  9 31 มกราคม 2022     10 February 1, 2022 4.747%  5.345%  11 7 กุมภาพันธ์ 2022 4.914%  5.203%  12 8 กุมภาพันธ์ 2022 5.709%  6.002%  13 14 กุมภาพันธ์ 2022 4.717%  4.780%  14 15 กุมภาพันธ์ 2022 6.282%  6.717%  15 21 กุมภาพันธ์ 2022 5.309%  5.155%  16 22 กุมภาพันธ์ 2022     เฉลี่ย   


 รางวัล 
+  พิธีมอบรางวัล ปี สาขา ผู้ถูกเสนอชื่อ ผล อ้างอิง รางวัลละครเกาหลี 2022 รางวัลนักแสดงนำชายยอดเยี่ยม คิม บ็อม  

 อ้างอิง 

 แหล่งข้อมูลอื่น 

 Ghost Doctor at Daum 
  Ghost Doctor at Naver 




หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์เกี่ยวกับผี
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์ทางการแพทย์เกาหลีใต้